Bloomberg: Administrația Trump face presiuni asupra României să nu împiedice candidatura lui Călin Georgescu
Administrația Donald Trump face presiuni asupra autorităților române să nu blocheze participarea lui Călin Georgescu la alegerile prezidențiale de pe 4 mai, scrie Bloomberg, citând surse familiare cu discuțiile purtate. Dezvăluirea vine la două zile după ce Financial Times a scris că aceeași administrație de la Casa Albă presează autoritățile de la București să ridice interdicțiile de călătorie pentru frații Tate, cercetați într-un dosar de trafic de persoane.